ইসলামী ছাত্রশিবির এর প্রতিবাদ করেছিল ছাত্রসমাজকে নিয়ে দেশের শহরে, নগরে, বন্দরে, গ্রাম থেকে গ্রামান্তরে। তাই ছাত্রশিবির বাকশালী সরকারের একমাত্র চক্ষুশূলে পরিণত হয়। এ সংগঠনের নেতাকর্মীদের হত্যা, গুম, জেল-জুলুমের স্টিম রোলার দিয়ে নিঃশেষ করতে সর্বগ্রাসী চেষ্টায় নিমজ্জিত রাষ্ট্র। ছাত্রশিবিরের মেধাবী নেতা রাজশাহী বিশ্ববিদ্যালয়ের ছাত্রসমাজের প্রিয় মুখ বিশ্ববিদ্যালয় শাখার সেক্রেটারি শরীফুজ্জামান নোমানী হত্যাকাণ্ডের মধ্য দিয়ে তারা শুরু করে খুনের মহোৎসব। একদিকে দলীয় সন্ত্রাস অন্যদিকে রাষ্ট্রীয় সন্ত্রাস চলে সমান্তরাল গতিতে, এ যেন এক খুনের হোলি খেলা! তার মাত্র কয়েকদিন আগে রাজশাহীর মেধাবী ছাত্র হাফিজুর রহমান শাহিনকে পুলিশ গুলি করে হত্যা করে। রাষ্ট্র যখন হত্যাযজ্ঞে অংশগ্রহণ করে তখন কার কাছে বিচার চাইবে এই অবলা জাতি? এভাবে দেশের সর্বোচ্চ শিক্ষাপ্রতিষ্ঠানগুলোতে লাশের কফিন যুক্ত হয়েই চলল। পরিবার, সমাজ, জাতি গঠনে প্রত্যয়ে যে সন্তানকে সর্বোচ্চ বিদ্যানিকেতনে পাঠালো তার কফিন সামনে রেখে কার কাছে বিচার চাইবে তার পরিবার পরিজন? জামালপুরে হাফেজ রমজান আলীকে দিনদুপুরে শিবির করার অপরাধে স্থানীয় ছাত্রলীগ ক্যাডাররা জবাই করে রেললাইনের ওপর ফেলে রাখে। চট্টগ্রাম বিশ্ববিদ্যালয়ের ছাত্রলীগ নরপিশাচদের হাতে মহিউদ্দিন মাসুম ও হারুনুর রশীদ কায়সার নির্মমভাবে হত্যার বছরের মাথায় পুলিশ প্রশাসনের প্রত্যক্ষ মদদে ছাত্রলীগ ও পুলিশের যৌথ অস্ত্রের মহড়ায় ক্ষত-বিক্ষত হয় মেধাবী মুখ শিবির নেতা মাসুদ বিন হাবিব ও মুজাহিদুল ইসলাম মাসুম। ইসলামী বিশ্ববিদ্যালয় কুষ্টিয়ার মাটিতে দ্বীনের এই অপ্রতিরোধ্য কাফেলাকে অপদমনের চেষ্টার অংশ হিসেবে সরকারের নির্দেশে প্রশাসন ঢাকা যাওয়ার পথে গাড়ি থেকে নামিয়ে চিরতরে গুম করে ক্যাম্পাসের সদা হাস্যোজ্জল প্রদীপ্ত আল মুকাদ্দাস ও ওয়ালীউল্লাহকে। কখন থামবে তাদের স্বজনদের নিরন্তর অশ্রুধারা; কখন শেষ হবে পথের দিনের শেষ দৃষ্টি? কে জানে? কার কাছে আছে এর উত্তর? এরপর আরো বীভৎসতা! যার উদাহরণ বাংলাদেশের ইতিহাসে ইতঃপূর্বে কোন পাতায় লেখা হয়নি। এক নির্মম বর্বরতা রক্ত পিপাসার হোলি খেলা! আন্তর্জাতিক যুদ্ধাপরাধ ট্রাইব্যুনালে ইস্যুতে যুদ্ধাপরাধের ধুয়া তুলে সরকার একতরফাভাবে জামায়াতকে দায়ী করে ইসলামী নেতৃত্বের চরিত্র হননে কূট রাজনীতিতে মেতে ওঠে। যা বাংলাদেশের ইসলামপ্রিয় জনতা কোনোভাবেই মেনে নেয়নি। প্রতিবাদমুখর জনগণের ওপর জনগণের ট্যাক্সের টাকায় লালিত সশস্ত্র প্রশাসনকে নিরস্ত্র জনগণের ওপর নির্বিচারে অপব্যবহার করে সরকার রক্ত সাগর আর লাশের স্তূপ মাড়িয়ে ক্ষমতার শেষ রক্ষা করার জন্য মরিয়া হয়ে উঠেছে। সভা সমাবেশে চলে নির্বিচারে মারণাস্ত্রের অপব্যবহার। ক্ষত-বিক্ষত পঙ্গুত্ব নিয়ে হাজারো বনি আদম এখন শুধু কালের নির্মম সাক্ষী। কিন্তু রাষ্ট্র নাগরিক অধিকারের নিশ্চয়তার শপথ গ্রহণ করলেও সরকারের এমন আচরণে বিচারের বাণী নিভৃতে কাঁদে। দেশী-বিদেশী মানবাধিকার সংগঠনগুলোর সতর্কতা সরকারকে অপকর্ম থেকে মুহূর্তের জন্য নিবৃত্ত করতে পারেনি। ২০১৩ সালের ৪ ফেব্রুয়ারি জামায়াতে ইসলামীর সহকারী সেক্রেটারি জেনারেল আবদুল কাদের মোল্লার যাবজ্জীবন রায়ের পর সাঙ্গ হল নির্বিচারে অর্ধশত প্রাণ। মাওলানা দেলাওয়ার হোসাইন সাঈদীর রায়ের পর দুই শতাধিক বনি আদমের জীবন শেষ করল রক্ত পিপাসু আওয়ামী লীগ সরকার। কী নির্মম জিঘাংসা!